diafragmapumpe
Store norske leksikon,Teknologi og industri,Maskiner,Pumper og turbiner
Diafragmapumpe, pumpe med et stillestående stempel av lær, gummi eller plast som er formet som en elastisk tallerken. Stempelet er fastspent langs omkretsen, mens midten beveges frem og tilbake i aksial retning.
Diafragmapumpe kan konstrueres som løftepumpe med ventil i stempelet, eller som trykkpumpe, og den kan være hånd- eller motordrevet.Diafragmapumper brukes blant annet til pumping av slamholdig vann ved anlegg og grøftearbeider (kalles da ofte «slaskepumpe»). Ellers brukes den for pumping av syrer og andre kjemikalier.Bensinpumpen i en bil er ofte en diafragmapumpe. Les mer i Store norske leksikon diafragma – teknikk